Diari Oficial de la Generalitat Valenciana


Sumari del DOGV 6694, del 18-01-2012 (2012/215)

RESOLUCIÓ de 16 de desembre de 2011, de la Conselleria d'Educació, Formació i Ocupació, per la qual es modifica el conveni de creació del Conservatori Professional de Música denominat Pintor Pinazo, de titularitat municipal, de Godella, per ampliació d'especialitats.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/215


Data del document
:   16-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

 Descriptors 

:   * centre d'ensenyament

RESOLUCIÓ de 16 de desembre de 2011, de la Conselleria d'Educació, Formació i Ocupació, per la qual es modifica el conveni de creació del Conservatori Professional de Música denominat Pintor Pinazo, de titularitat municipal, de Godella, per ampliació d'especialitats. [2012/215]  
L'expedient ha sigut iniciat a instància del representant de l'Ajuntament Godella, entitat titular del Conservatori Professional de Música denominat Pintor Pinazo, de titularitat municipal, de Godella, situat a la plaça Santa Magdalena Sofia, 3-D, de l'esmentada localitat i amb número de codi 04992392, pel que sol·licita la modificació de l'autorització per ampliació de les especialitats de Flauta i Oboé.  
  
El 30 de desembre de 2010, es va subscriure un conveni entre la Generalitat Valenciana (Conselleria d'Educació), i l'Ajuntament de Godella (València), per a la creació d'un Conservatori Professional de Música denominat Pintor Pinazo, de titularitat municipal, a Godella.  
  
En la clàusula sèptima del mencionat conveni s'autoritza al conseller competent en matèria d'educació, per delegació, conforme a l'article 13.5 de la Llei 30/1002, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Vist l'informe favorable de la Unitat d'Inspecció Educativa, es desprén que la titulació i programació presentada, per a impartir l'especialitat sol·licitada, s'ajusta al que s'establix en la legislació vigent aplicable.  
Vista la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Decret 303/2010, de 15 de març (BOE núm. 86 de 09.04.2010) pel que s'establixen els requisits mínims dels centres que impartixen ensenyances artístiques regulades en la Llei Orgànica 2/2006, de 3 de maig, d'Educació; i el Reial Decret 321/1994, de 25 de febrer (BOE de 06.04.1994 d'abril), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer, (BOE de 12.03.2010) i el Decret 158/2007, de 21 de setembre (DOGV de 25.09.2007) del Consell, pel que s'establix el currículum de les ensenyances professionals de música i es regula l'accés a estes ensenyances.  
Vista la proposta del director general d'Ordenació i Centres Docents de data 16 de desembre de 2011, i de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell i l'article 4 del Decret 98/2011, de 26 d'agost, del Consell, pel que s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Aprovar la modificació de l'autorització del Conservatori que a continuació s'indica en els termes que s'especifiquen:  
Denominació genèrica del centre: Conservatori Professional de Música.  
Denominació específica del centre: Pintor Pinazo.  
Domicili: plaça Santa Magdalena Sofia, 3-D.  
Localitat: Godella.  
Província: València.  
Codi: 21983834.  
Titular: Ajuntament de Godella.  
S'autoritza les especialitats instrumentals de Flauta i Oboè de Grau Professional.  
El centre impartirà, a més, les ensenyances que se li van autoritzar pel conveni anteriorment citat, sense variació del nombre de places escolars.  
  
  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs acadèmic 2011/2012.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present resolució, esgota la via administrativa, i contra esta es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 16 de desembre de 2011.- El conseller d'Educació, Formació i Ocupació, p. d. (Resolució de 22.06.2010, DOCV núm. 6301, de 01.07.2010), la secretària autonòmica d'Educació: Auxiliadora Hernández Miñana.